Diari Oficial de la Generalitat Valenciana


Sumari del DOGV 6128, del 22-10-2009 (2009/11059)

RESOLUCIÓ de 30 de setembre de 2009, del secretari autonòmic per a l'Agència Valenciana de Salut, per la qual determina el nombre de noves oficines de farmàcia necessàries per a oferir una atenció farmacèutica adequada a la població.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6128

Data del DOGV
:   22-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11639


Data del document
:   30-09-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia
    * municipi
    * legislació

RESOLUCIÓ de 30 de setembre de 2009, del secretari autonòmic per a l'Agència Valenciana de Salut, per la qual determina el nombre de noves oficines de farmàcia necessàries per a oferir una atenció farmacèutica adequada a la població. [2009/11907]  
Vist l'expedient iniciat d'ofici, mitjançant una resolució del director general de Farmàcia i Productes Sanitaris de 30 de març de 2009, a fi de determinar el nombre de noves oficines de farmàcia necessàries per a oferir una atenció farmacèutica adequada a la població, segons el mòdul general establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, corresponent a l'any 2009, i examinats els antecedents de fet següents.  
I. Mitjançant la Resolució del director general de Farmàcia i Productes Sanitaris de 30 de març de 2009, es va iniciar d'ofici l'expedient administratiu per a determinar el nombre de noves oficines de farmàcia necessàries per a oferir una atenció farmacèutica adequada a la població, d'acord amb el que establix l'article 4 del Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia.  
II. A l'expedient s'han incorporat els informes, certificats i documents necessaris per a, segons el mòdul general establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, determinar el nombre de noves oficines de farmàcia necessàries tenint en compte tots els municipis i entitats locals menors de la Comunitat Valenciana.  
III. D'acord amb el que disposa l'article 5 del Decret 149/2001, de 5 d'octubre, quan s'ha instruït el procediment i abans de la redacció de la proposta de resolució, es va fer el tràmit d'audiència pública durant un període de deu dies.  
Els fonaments jurídics següents s'apliquen als fets anteriors.  
I. L'Agència Valenciana de Salut és competent per a resoldre esta sol·licitud segons el que disposen el Reial Decret 278/1980, de 25 de gener, sobre transferència de competències en matèria de sanitat; la Llei Orgànica 5/1982, d'1 de juliol, d'Estatut d'Autonomia de la Comunitat Valenciana; la Llei 5/1983, de 30 de desembre, de Govern Valencià; la Llei 6/1998, de 22 de juny, d'Ordenació Farmacèutica de la Comunitat Valenciana; el Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia, i la Llei 4/2005, de 17 de juny, de Salut Pública de la Comunitat Valenciana, i el Decret 25/2005, de 4 de febrer, pel qual s'aproven els Estatuts de l'Agència Valenciana de Salut, i el Decret 164/2005, de 4 de novembre, del Consell de la Generalitat, per la qual es modifiquen els Estatuts de l'Agència Valenciana de Salut.  
II. Consten en l'expedient la publicació de l'Institut Nacional d'Estadística referent el padró municipal vigent en el moment d'iniciar-se l'expedient, una certificació acreditativa de les oficines de farmàcia obertes al públic en la data de l'inici de l'expedient i també en les entitats locals menors de la Comunitat Valenciana, i una certificació acreditativa de les oficines de farmàcia autoritzades pendents de l'obertura al públic. Tot això, a 30 de març de 2009, data que s'ha d'adoptar com la d'inici de l'expedient i, en conseqüència, la que ha de marcar les circumstàncies que es tinguen en compte per a la resolució segons el mòdul general establit en l'article 21 de la Llei 6/1998, de 22 de juny, d'Ordenació Farmacèutica. És procedent autoritzar l'obertura en l'àmbit de la Comunitat Valenciana d'un total de setze oficines de farmàcia noves, distribuïdes en els municipis i les entitats locals menors que figuren en la llista que conté l'annex d'esta resolució. S'entén que no és procedent l'obertura de noves oficines de farmàcia en els municipis i les entitats locals menors que no figuren en esta llista.  
En conseqüència, vistos els fets i fonaments jurídics anteriors, resolc:  
ANNEX / ANEXO  
Municipi / Farmàcies autoritzades/  
Municipio Farmacias autorizadas  
Benaguasil 1  
Borriol 1  
Chiva 1  
Manises 1  
Moncada 1  
La Nucia 1  
Onda 1  
Orihuela 1  
Paterna 1  
Picassent 1  
La Pobla de Vallbona 1  
El Pinós/ Pinoso 1  
Rafelbunyol / Rafelbuñol 1  
Sant Joan d'Alacant 1  
Sant Vicent del Raspeig / San Vicente del Raspeig 1  
Sollana 1  
Torrent 1  
El Verger 1  
Vila-real 1  
Vinaròs 1  
Autoritzar, segons el mòdul general que establix l'article 21 de la Llei 6/1998, de 22 de juny, d'Ordenació Farmacèutica, l'obertura en l'àmbit de la Comunitat Valenciana d'un total de vint noves oficines de farmàcia, distribuïdes en els municipis i les entitats locals menors que figuren en la llista que conté l'annex d'esta resolució. S'entén que no és procedent l'obertura de noves oficines de farmàcia en els municipis i les entitats locals menors que no figuren en esta llista.  
Esta resolució es publica en el Diari Oficial de la Comunitat Valenciana amb l'advertiment que posa fi a la via administrativa i que s'hi pot interposar un recurs contenciós administratiu en el termini de dos mesos, comptador a partir de l'endemà de la data de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de setembre de 2009.- El secretari autonòmic per a l'Agència Valenciana de Salut: Luis E. Rosado Bretón.